**Aktualizovaná informácia – nové opatrenie**

**Materská škola Bancíkovej 2, 821 03 Bratislava**

**Usmernenia a odporúčania  riaditeľky školy**

**Na základe odporúčania Ministerstva zdravotníctva SR  a Usmernenia Ministerstva MŠVVaŠ  a v snahe zabrániť ďalšiemu šíreniu nákazy COVID-19 (koronavírus), vydávam nasledujúce pokyny :**

**V prípade výskytu koronavírusu ide o nasledujúce prejavy :**

* + COVID-19 má širokú škálu prejavov ochorení dýchacích ciest od miernych (kašeľ, zvýšená teplota) cez závažné (vysoká horúčka, dusivý kašeľ, hnačka, bolesti svalov) až po ťažký zápal pľúc a zlyhanie obličiek, ktoré sa môžu končiť smrťou
  + Vo väčšine prípadov je priebeh ochorenia len mierny
  + Ťažkým priebehom ochorenia sú najviac ohrození starší ľudia (65+), ľudia s pridruženými chronickými chorobami a s oslabenou imunitou.

* V podmienkach **Materskej školy Bancíkovej 2, 821 03 Bratislava**

**nariaďujem :**

* + **Deťom:** Ostať doma v prípade príznakov prechladnutia, bolesti hrdla, zvýšenej teploty a kašľa a neprijímať návštevy. **Zákonní zástupcovia**deti, ktoré budú mať vyššie uvedené príznaky, **nepošlú**deti do materskej školy a budú o tom informovať triednych učiteľov.

* + **Vyučujúcim :** Pri príchode detí počas ranného filtra každého dňa vizuálne skontrolovať deti a v prípade, že niektoré dieťa javí niektorý zo znakov vírusového ochorenia (najmä kašeľ, kýchanie, zvýšená teplota), poslať dieťa na odmeranie teploty (dve nepedagogické zamestnankyne poverené riaditeľkou školy budú mať pridelené teplomery). V prípade zvýšenej teploty, okamžite kontaktovať zákonného zástupcu triednou učiteľkou, ktorý si príde po dieťa do školy.

* + **Deťom a zamestnancom :** **Dôsledne dodržiavať osobnú hygienu :**
  + pravidelne si umývať ruky mydlom, vodou, dezinfekčným prostriedkom,
  + zakrývať si ústa a nos pri kašľaní a kýchaní,
  + nekýchať do dlaní, ale do lakťového ohybu alebo do papierovej vreckovky,
  + vreckovku ihneď vyhodiť do koša,
  + dbať na čistotu bezprostredného okolia,
  + vyhýbať sa blízkemu kontaktu s ľuďmi s príznakmi nádchy,
  + vyhýbať sa miestam s vysokou hustotou ľudí,
  + zabrániť nechránenému kontaktu s divými a hospodárskymi zvieratami.

**Upratovačkám : Dôsledne dbať na čistotu školského prostredia** (denne 2x čistiť dotykové povrchy – najmä kľučky, umývadlá, splachovače. Detské posteľné prádlo a uteráky prať pri vyšších teplotách a častejšie vymieňať).

**Kuchárkam : Dôsledne dbať na čistotu školského prostredia** (denne 2x čistiť dotykové povrchy – najmä kľučky).

**Odporúčania zákonným zástupcom :**

* + Ak ste v ostatných dňoch navštívili oblasti, v ktorých sa vyskytlo vírusové ochorenie,   odporúčame pozorne sledovať zdravotný stav detí a v prípade výskytu respiračných ochorení bezodkladne  telefonicky kontaktovať svojho obvodového lekára.

* + Zodpovedne zvážiť zotrvanie detí s pozitívnou cestovateľskou anamnézou v domácej karanténe najbližších 14 dní od návratu  z cudziny.

* + Telefonicky nahlásiť triednemu učiteľovi pobyt dieťaťa v cudzine.  V prípade akýchkoľvek otázok kontaktujte (telefonicky, nie osobne) svojho všeobecného lekára alebo Regionálny úrad verejného zdravotníctva so sídlom   v Bratislave.

* **Opatrenia  Materskej školy Bancíkovej 2, 821 03 Bratislava**

* Riaditeľka Materskej školy Bancíkovej 2, 821 03 Bratislava informuje rodičov a širokú verejnosť o opatreniach vykonaných na zamedzenie šírenia koronavírusu COVID -19:

1. Dňa 9. 3. 2020 bola vykonaná dôsledná dezinfekcia priestorov školy.

2. Počas najbližších dní (až do odvolania) bude prebiehať pravidelná dezinfekcia priestorov školy, ktoré sú potencionálnym zdrojom nákazy : kľučky, umývadlá, splachovače. Bolo nariadené prísne dodržiavanie hygienických opatrení.

3. Do odvolania bude zrušená účasť detí na hromadných podujatiach mimo školy (exkurzie, návšteva kina, divadla, školské výlety, súťaže, plavecky kurz, škola v prírode a pod.).

V prípade potreby budeme postupovať podľa nariadení RÚVZ v Bratislave, pokynov hlavného hygienika SR a nášho zriaďovateľa.

                                                                                  PaedDr. Jana Bolebruchová,

riaditeľka školy